32005D0814
L 304/46
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 18 ноември 2005 година
за приемане на решения на Общността за внос на някои химически продукти съгласно Регламент (ЕО) № 304/2003 на Европейския парламент и на Съвета и за изменение на Решение 2000/657/ЕО
(текст от значение за ЕИП)
(2005/814/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 304/2003 на Европейския парламент и на Съвета от 28 януари 2003 г. относно износа и вноса на опасни химически продукти (1), и по-специално член 12, параграф 1, първа алинея от него,
след консултация с Комитета, учреден с член 29 от Директива 67/528/ЕИО на Съвета от 27 юни 1967 г. относно сближаването на законовите, подзаконовите и административните разпоредби на държавите-членки относно класификацията, опаковането и етикетите на опасните субстанции (2),
като има предвид, че:
(1)
По силата на Регламент (ЕО) № 304/2003 Комисията трябва да реши от името на Общността дали вносът в Общността на химически продукти, за който се изисква процедура на предварително обосновано съгласие (PIC), е разрешен.
(2)
Програмата на Обединените нации за околната среда (ПРООНОС) и Организацията на Обединените нации по прехрана и земеделие (ФАО) са определени да изпълняват функциите на секретариат за изпълнение на процедурата, установена с конвенцията от Ротердам, относно предварително обосновано съгласие, приложима за някои химически продукти и опасни пестициди, предмет на международна търговия, одобрена от името на Общността с Решение 2003/106/ЕО (3) на Съвета.
(3)
Уместно е Комисията в качеството си на общ посочен орган да предоставя решенията за химическите продукти на секретариата на конвенцията от името на Общността и на нейните държави-членки.
(4)
Химическите продукти тетраетил олово и тетраметил олово са добавени като химически продукти с промишлена употреба в списъка на продуктите, при които се прилага PIC. Комисията получи информация за тези два продукта под формата на общ ориентировъчен документ за решенията. Тези два продукта са стриктно регламентирани в Общността, тъй като тяхната употреба като противодетонационни агенти в бензина е действително забранена - с някои редки изключения, с Директива 98/70/ЕО на Европейския парламент и на Съвета от 13 октомври 1998 г. относно качеството на бензина и на дизеловите горива и за изменение на Директива 93/12/ЕИО на Съвета (4). Трябва следователно да се приеме съответно решение за внос.
(5)
Химическият продукт паратион е добавен също като пестицид при продуктите, при които се прилага процедура PIC, и секретариатът предаде на Комисията информация за този продукт под формата на ориентировъчен документ за решенията.
(6)
Паратионът попада в приложното поле на Директива 91/414/ЕИО на Съвета от 15 юли 1991 г. относно пускането на пазара на фитофармацевтични продукти (5). По силата на Решение 2001/520/ЕО на Комисията от 9 юли 2001 г. относно изключването на паратиона от приложение I към Директива 91/414/ЕИО на Съвета и оттеглянето на разрешителните, предоставяни за фитофармацевтичните продукти, съдържащи активна субстанция (6), паратионът беше изключен от приложение I към Директива 91/414/ЕО и разрешителните за фитофармацевтичните продукти, съдържащи тази субстанция, трябваше да бъдат оттеглени най-късно до 8 януари 2002 г. Паратионът попадаше преди във временната процедура PIC, тъй като някои изключително опасни пестицидни препарати, които го съдържаха, бяха вписвани в приложение III към конвенцията, видно от формуляра - отговор относно вноса, посочен в Решение 2000/657/ЕО на Комисията от 16 октомври 2000 г. за приемане на решенията за общностен внос съгласно Регламент (ЕИО) № 2455/92 на Съвета за износа и вноса на някои опасни химически продукти (7). Съответната рубрика за паратиона в приложение III към конвенцията трябва да бъде сменена с рубриката, покриваща паратиона под всичките му форми. Следователно трябва да се приеме ново решение за внос.
(7)
Решение 2000/657/ЕО следва да бъде съответно изменено,
РЕШИ:
Член 1
1. Приема решението за внос на химическата субстанция тетраетил олово, посочена във формуляра - отговор на страната вносител, включен в приложение I.
2. Приема решението за внос на химическата субстанция тетраметил олово, посочена във формуляра отговор на страната вносител, включен в приложение I.
Член 2
Решението за внос на химическата субстанция паратион, посочена в приложението към Решение 2000/657/ЕО, се заменя с решение за внос, посочено във формуляра отговор, включен в приложение III към настоящото решение.
Съставено в Брюксел на 18 ноември 2005 година.